РЕГЛАМЕНТ (ЕО) № 240/2007 НА КОМИСИЯТА
от 6 март 2007 година
относно регистрацията на някои имена в Регистъра на защитените наименования за произход и защитените географски указания (Štramberské uši (ЗГУ) - Aceite Monterrubio (ЗНП) - Alfajor de Medina Sidonia (ЗГУ))
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 510/2006 на Съвета от 20 март 2006 г. относно закрилата на географски указания и наименования за произход на земеделски продукти и храни (1), и по-специално член 7, параграф 4, първа алинея от него,
като има предвид, че:
(1)
Заявлението на Чешката република за регистрация на името Štramberské uši и това на Испания за регистрация на двете имена Aceite Monterrubio и Alfajor de Medina Sidonia бяха публикувани в Официален вестник на Европейския съюз (2) в съответствие с член 6, параграф 2, първа алинея и по силата на член 17, параграф 2 от Регламент (ЕО) № 510/2006.
(2)
Тъй като нямаше изпратени до Комисията възражения в съответствие с член 7 от Регламент (ЕО) № 510/2006, тези имена следва да бъдат въведени в Регистъра на защитените наименования за произход и защитените географски указания,
ПРИЕ НАСТОЯЩИЯ РЕГЛАМЕНТ:
Член 1
Имената в приложението към настоящия регламент се въвеждат в Регистъра на защитените наименования за произход и защитените географски указания.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 март 2007 година.